जयपुर: राजस्थान से एक हैरान कर देने वाला मामला सामने आया है। लड़कियों के जरिए ब्लैकमेल करने वाले एक गिरोह का पर्दाफाश हुआ है। माना जा रहा है कि इस गिरोह के तार काफी फैले हुए हैं। राजस्थान पुलिस के विशेष ऑपरेशन ग्रुप (एसओजी) ने वीडियो बनाकर प्रतिष्ठित लोगों से करोड़ों रूपए ऐंठने वाले गिरोह के सदस्यों की धरपकड़ शुरू कर दी है। सोमवार को एसओजी ने अखिलेश, राकेश यादव और पुष्पेन्द्र सिंह को गिरफ्तार किया है। पुलिस गिरफ्तार किए लोगों से पूछताछ करेगी। पूछताछ में कई खुलासे होने की संभावना है।